Here is a page extracted from Wikipedia that may contain CSS, HTML, and a lot of unformatted text.

Title: المصلحه
Content: المصلحه فيلم اكشن مصرى، اتعرض يوم 16 مايو 2012، من بطولة: احمد السقا، واحمد عز، ودى قصة حقيقية حصلت فى سينا.

قصة الفيلم 
الفيلم بيتكلم عن ضابط اسمه حمزه (احمد السقا) اللى بيطلب نقله من قطاع الامن المركزى لادارة مكافحة المخدرات، وده بعد ما اخوه الضابط يحيى (احمد السعدنى) اتقتل على ايد سليمان المسلمى (محمد فراج)، علشان يقبض عليه وينتقم لاخوه. وتبدأ الصراعات بين مطاردات، ومواجهات من جانب الشرطة واعوان سالم المسلمى (احمد عز)، ودا اكبر تاجر مخدرات في سينا، هوه و اخوه سليمان المسلمي.

فريق عمل الفيلم

تمثيل 
 احمد السقا: حمزه ابو العزم
 احمد عز: سالم المسلمى
 صلاح عبد الله: ابو فياض
 احمد السعدنى: يحيى ابو العزم: اخو حمزه
 زينه: شادية صاحبة سليمان
 حنان ترك: حنان: مرات حمزة
 محمد فراج: سليمان المسلمى: اخو سالم
 كندة علوش: نانسي: مرات سالم
 نهال عنبر: ام حمزة ويحيى
 عمار شلق: مازن تاجر المخدرات اللبنانى
 منذر رياحنة: عمار تاجر المخدرات الاردنى
 ياسر على ماهر: المعلم طلعت
 محمود البزاوى: عواد البدوى
 خالد صالح: الداعية الدينى
 احمد منير: صاحب حمزه
 تميم عبده: لواء بالشرطة
 حسام الحسينى
 ياسمين رئيس
 طارق عماد

ادارة 
 اخراج: ساندرا نشأت (مخرج)، احمد النجار (مخرج منفذ)
 تاليف وانشاء: وائل عبد الله

تاريخ إصدار الفيلم 
الفيلم اتعرض فى 16 مايو 2012، بس المخرجين لقو صعوبات في عرضه، فالتاليف بدأ سنه 2010، بس وقف بامر حكومى، بعد كده رجع في الثورة، بس الظروف الامنية مسمحتش ليهم بانتاجه، وبعد وقت رجع الامن فكانوا عايزين يكملوا الفيلم، وكان الموضوع ده شبه مستحيل، وخصوصا ان الفيلم لازم ينتهى قبل موسم الصيف علشان يتعرض فيه.

هوامش الفيلم 
اتعرض احمد السقا وهو بيصور الفيلم لاكتر من اصابة ادت لتعطيل التصوير.

النقد الفنى للفيلم 
اتعرض الفيلم ده لسبع انتقادات فنية، علشان احمد السقا استخدم الرصاص الحى. فاستخدام احمد السقا في بعض المشاهد للرصاص الحى ادى لاعتراض وزارة الداخليه، علشان استخدمه من غير تصريح، وبدون تأمين المشهد.

سينما
سينما مصريه
فن مصرى
افلام مصريه
افلام باللغه المصريه